Thornography

Bakgrunn

Dani Filth forklarer albumets tittel slik:  «Denne tittelen representerer menneskehetens besettelse med synd og selv. Tornen kombinerer bilder av det som plaget Kristus, tornekronen, og hentyder til menneskets tilsynelatende ønske om å skade Gud, men også av den beskyttende tornen og behovet for å innhegne et hemmelig sted eller sjelen fra angrep.  En avhengighet av selvavstraffelse eller noe like giftig. En mani. Forskrudde begjær. Tornefulle drømmer. En fetisj.  En besettelse av grusomhet. En hensynsløs natur. Hedenskap over kristendom. Tittelen kan også representere en seksuell tiltrekning til religiøs ikonografi som i tilfellet med de «besatte» Loudun-nonnene. Jeg liker tittelen fordi den for meg påkaller bilder av en mørkere, mere sexy, pre-rafaelittisk scene hvori Askepott's slott er vunnet og hun blir vekt av et giftig kyss. Et mørkere, mere voksent eventyr».
Paul Allender fortalte magasinet Terrorizer at «Det er en god del gitarsoloer på dette albumet. For å være ærlig så har jeg aldri egentlig klassifisert meg selv som en førende spiller som sådan, og dette er første gang jeg har satt meg ned og seriøst øvet på solo-arbeid. Jeg har vært så involvert i å faktisk skrive nytt materiale og å finne på sangstrukturer at jeg ikke har hatt tid til å øve på alle pyntegreiene som skal på toppen av det. Opp til nå har det ikke vært mye rom for gitarsoloer som sådan. De riffene vi skriver, de er ikke riffer som er ment å ha soloer oppå seg. De er melodiske i seg selv. Men jeg har stor tro på at mindre faktisk er mer. Jeg elsker å lytte til alle de fikse greiene, men jeg har ingen interesse av å spille det. Dette nye albumet er ganske gitar-orientert. Det var det forrige albumet også, men dette er definitivt mere melodisk. Om jeg tør si det; det har ganske mange typisk Maiden-eske harmonier.»
Blant nyheter postert på det offisielle Cradle of Filth-nettstedet i midten av mai 2006, ble det avslørt at Roadrunner Records hadde lagt ned veto mot de planlagte bildene for Thornography. En erstatning ble snart lagt frem, selv om massevis av CD-hefter allerede var blitt trykt med det opprinnelige bildet. Dani Filth uttalte i et intervju med Metal Hammer at kontroversene dreide seg om nakenheten til den kvinnelige figurens ben på det opprinnelige coveret: «Når vi plasserte den opprinnelige ved siden av den nye versjonen, så var den så lite endret... Nymfens skjørt var litt lengre. Det var som et «finn ti feil»-spill. Charles Hedger fortalte Gothtronic.com at de nye coverne «er praktisk talt de samme... Mange amerikanere er virkelig religiøse og Roadrunner sa i all hovedsak at Wal-Mart ikke ville ta inn Cradle-album med det på coveret. Men Wal-Mart tar aldri inn Cradle-album uansett, så det spiller ingen rolle.»
Tre coverversjoner ble spilt inn under albumets sessions, nemlig Samhain's «Halloween 2», Shakespears Sister's «Stay», og Heaven 17's «Temptation». «Halloween 2» (omdøpt til «HW2») ble utgitt på soundtracket til filmen Underworld: Evolution, og er den første Cradle-sangen med klar vokal av Dani. Det er inkludert som et bonusspor på den japanske utgaven av albumet. «Temptation» er en del av Thornography's endelige sporliste, og har vokaler av Dirty Harry. Harry har også en rolle i promo-videoen til sporet, som ble utgitt en uke før albumet, som en digital singel. «Stay» er endelig klar til å vises frem tidlig i 2008 på Harder, Darker, Faster-nyutgivelsen (se under).  Pressemeldinger fra både Liv Kristine og Cradle selv annonserte at «Stay» ville være Kristine's andre gjestevokal med bandet (etter «Nymphetamine»).  Adrian Erlandsson bekreftet imidlertid senere at duetten faktisk aldri fant sted, selv om versjoner ble innspilt med både Harry og Sarah Jezebel Deva.